Johannes Christian Roos

**Johannes Christian Roos**, også kjent som **Christian Roos** (1826–1896) var en tysk prelat, katolsk biskop av Limburg fra 1885 til 1886, og erkebiskop av Freiburg fra 1886 til 1896.
## Liv og virke
### Bakgrunn
Roos ble født i Kamp am Rhein, et av tretten barn i en katolsk vinbondefamilie. Etter å ha gått på skole i Boppard, Weilburg og Hadamar, studerte han teologi i München og Bonn. I løpet av studiene tilbrakte han feriene sine med redemptoristene ved Bornhofen kloster, den første ordenen som ble opprettet i bispedømmet Limburg etter sekulariseringen. 
### Prest
Han gikk på seminaret i Limburg og ble ordinert til prest der den 22. august 1853. Han var deretter kapellan i Frankfurt am Main, Ransel og Oberlahnstein. I 1856 ble han sogneprest i Hochheim. På initiativ fra denne sosialt engasjerte presten slo *Arme Dienstmägde Jesu Christi* (på folkemunne kjent som *Dernbach-søstrene*) seg ned der. De skulle senere overta pleieansvar.

I 1860 utnevnte biskop Peter Josef Blum ham til sin sekretær. Etter videre tjeneste som domkirkevikar og bykapellan, samt underrektor og senere rektor ved seminaret, ble han sogneprest i Limburg i 1868 og dermed medlem av domkapittelet. Fra 1864 var han professor i pastoralteologi i Limburg. Kontakten som ble etablert i 1856 med *Dernbach-søstrene* fortsatte. Deres tidligere superior og daværende bispekommissær, Johann Jakob Wittayer, døde i 1881. Roos ble deretter bispekommissær for søstrene frem til han ble valgt til biskop. Han ville gi dem stor støtte i denne rollen og senere som biskop.

### Biskop av Limburg
Den 19. februar 1885 ble han utnevnt til biskop av Limburg som etterfølger etter biskop Peter Josef Blum, og utnevnelsen hans ble bekreftet av pave Leo XIII den 27. mars samme år. Han ble ordinert til biskop av Georg von Kopp, biskop av Fulda, den 17. mai 1885; medkonsekrerende var Daniel Wilhelm Sommerwerck, biskop av Hildesheim, og Michael Felix Korum, biskop av Trier. 
### Erkebiskop av Freiburg am Breisgau
Den 2. juni 1886 ble han utnevnt til den femte erkebiskopen av Freiburg im Breisgau, og utnevnelsen hans ble bekreftet av pave Leo XIII den 27. juli samme år. Hans tronbestigelse fant sted den 21. september 1886.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop Joseph Maria Johann Nepomuk von Fraunberg (1768-1842) *1819
* Kardinal Johannes von Geissel (1796-1864) *1837
* Biskop Eduard Jakob Wedekin (1796-1870) *1849
* Kardinal Paul Ludolf Melchers (1813-1895) *1858
* Biskop Johannes Heinrich Beckmann (1803-1878) *1866
* Biskop Daniel Wilhelm Sommerwerk (Jacobi) (1821-1905) *1871
* Biskop Georg von Kopp (1837-1914) *1881
* Biskop *Johannes Christian Roos* (1826-1896) *1885
## Referanser